Խոսողը Զարուհի հորաքույրն էր, որ սենյակ մտավ' ձեռքին մաղադանոսի և լիմոնի կտորներով զարդարված մի աման մուսաքքա: Ամանը դնելով սեղանին' զարմուհուն գրկելու համար թևերը տարածեց: Արմանուշը թևերը տարածելով' միաժամանակ հետաքրքրվեց, թե նա այստեղ ինչ գործ ունի: Բայց արդեն սկսել էր հասկանալ. Չաքմաքչյան ընտանիքի բոլոր անդամների' Շուշան տատիկի տանը հենց Արմանուշի ժամադրության երեկոյան հայտնվելը շատ լավ ծրագրված պատահականություն էր: Բոլորը տարբեր պատճաոաբանություններով էին եկել, բայց ակնհայտորեն' նույն նպատակով: